b'\n_START_ARTICLE_\nRuskokruunukerttuli\n_START_SECTION_\nLevinneisyys\n_START_PARAGRAPH_\nRuskokruunukerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Yhdysvaltain l\xc3\xa4nsi- ja kaakkoisrannikolla sek\xc3\xa4 Keski-Amerikassa. Lajin kannankehitys on kasvava ja se on luokiteltu elinvoimaiseksi lajiksi.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nRuskokruunukerttulit suosivat pesim\xc3\xa4ymp\xc3\xa4rist\xc3\xb6in\xc3\xa4 avoimia soita, joiden reunoilla kasvaa kuusia ja kanadanlehtikuusia. Talvehtimispaikoilla laji esiintyy monenlaisissa ymp\xc3\xa4rist\xc3\xb6iss\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nRuskokruunukerttulit pariutuvat nopeasti muutolta palattuaan huhtikuun lopulta toukokuun puoliv\xc3\xa4liin. Pes\xc3\xa4 sijaitsee yleens\xc3\xa4 rahkasammalen seassa pienen havupuun juurella. Kupinmuotoinen pes\xc3\xa4 rakennetaan erilaisista kasvinosista ja kaarnanpalasista. Munia on nelj\xc3\xa4 tai viisi ja niit\xc3\xa4 haudotaan keskim\xc3\xa4\xc3\xa4rin 12 p\xc3\xa4iv\xc3\xa4\xc3\xa4. Hautomisen hoitaa naaras koiraan ruokkiessa sit\xc3\xa4. Molemmat vanhemmat ruokkivat poikaisa pes\xc3\xa4\xc3\xa4n 12 p\xc3\xa4iv\xc3\xa4n ajan.'